《到芊原志喜》
明代·林俊

眼前三日是回程，万死天容脱此生。
官烛对床翻老泪，城笳落耳误边声。
峡江今度风波隔，驿使初传猿鸟惊。
卧病老臣无气力，勉叉双手贺升平。

作者简介：（1452—1527）明福建莆田人，字待用，号见素、云庄。成化十四年进士。授刑部主事，进员外郎。曾上疏请斩僧继晓并治中贵梁芳罪，触帝怒，下狱，贬姚州判官。寻召还，复官，改南京。正德时，以右副都御史巡抚四川，镇压蓝廷瑞等起事。嘉靖时官至刑部尚书。有《见素文集》、《西征集》。